
ŠILUTĖS RAJONO SAVIVALDYBĖS
TARYBA

SPRENDIMAS
DĖL SAVIVALDYBĖS TURTO PERDAVIMO PAGAL PANAUDOS SUTARTĮ
MĖLYNŽIEDŽIO LAUMŽIRGIO ŠEIMYNAI  

2023 m. gegužės  d.   Nr. T1-
Šilutė


Vadovaudamasi Lietuvos Respublikos vietos savivaldos įstatymo 15 straipsnio 2 dalies         19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 8 punktu, Lietuvos Respublikos šeimynų įstatymo 14 straipsnio      3 dalimi, Šilutės rajono savivaldybės tarybos 2021 m. liepos 29 d. sprendimu Nr. T1-777 „Dėl Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ ir atsižvelgdama į Mėlynžiedžio laumžirgio šeimynos  2023-04-28 prašymą „Dėl turto perdavimo“, Šilutės rajono savivaldybės taryba n u s p r e n d ž i a:
1. Perduoti Mėlynžiedžio laumžirgio šeimynai, juridinio asmens kodas 306255797, pagal panaudos sutartį penkerių metų laikotarpiui įstatuose numatytai veiklai vykdyti Savivaldybei nuosavybės teise priklausantį turtą pagal priedą.
2. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją, pasirašyti Savivaldybės vardu turto panaudos sutartį bei perdavimo ir priėmimo aktą.
3. Skelbti šį sprendimą Teisės aktų registre ir Šilutės rajono savivaldybės interneto svetainėje  www.silute.lt.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.



Savivaldybės meras                                                                                                   Vytautas Laurinaitis

